open-index/open-wikipedia-markdown huggingface dataset:
KSK

**KSK** voi tarkoittaa seuraavia:

* KSK, *[[Kommando Spezialkräfte]]*, Saksan puolustusvoimien erikoisyksikkö
* KSK Beveren, *Koninklijke Sportkring Beveren*, belgialainen jalkapalloseura
* KSK, Kromi-albuilla vuonna 2002 julkaistu Saran kappale
* KSK, Lyhenne sanalle keskusta
* KSK-lause (kulma-sivu-kulma), kolmioiden yhtenevyyttä koskeva geometrian lause.
Vevelstadin kirkko

**Vevelstadin kirkko** () on Vevelstadin kunnassa Nordlandin läänissä Norjassa sijaitseva puinen pitkäkirkko vuodelta 1796.
## Lähteet

## Aiheesta muualla
Askerin kirkko

**Askerin kirkko** () on Askerin kunnassa Akershusin läänissä Norjassa sijaitseva tiilinen pitkäkirkko vuodelta 1879. Samalla paikalla oli kirkko jo keskiajalla.
## Lähteet

## Aiheesta muualla
Holmenin kirkko (Asker)

**Holmenin kirkko** () on Askerin kunnassa Akershusin läänissä Norjassa sijaitseva betoninen pitkäkirkko vuodelta 1965.
## Kuvia

Holmen kirke DEX T 4820 005.jpg|Kirkkosali

## Lähteet

## Aiheesta muualla
Østenstadin kirkko

**Østenstadin kirkko** () on Askerin kunnassa Akershusin läänissä Norjassa sijaitseva tiilikirkko vuodelta 1980.
## Lähteet

## Aiheesta muualla
SSK

**SSK** voi tarkoittaa seuraavia:

* SSK, Sukuseurojen keskusliitto
* SSK, *Suomen Säästäjien Kiinteistöt*, nyk. Investors House Oyj, suomalainen kiinteistösijoitusyhtiö
* SSK-lause (sivu-sivu-kulma), kolmioiden yhtenevyyttä koskeva geometrian lause.
Holmsbun kirkko

**Holmsbu kirkko** () on Askerin kunnassa Akershusin läänissä Norjassa sijaitseva puinen pitkäkirkko vuodelta 1887.
## Kuvia

Interior of Holmsbu Church, South Norway.jpg|Kirkkosali
Holmsbu grave chapel.JPG|Hautakappeli

## Lähteet

## Aiheesta muualla
Solikamskin kihlakunta

**Solikamskin kihlakunta** () oli kihlakunta Venäjän keisarikunnan Permin kuvernementissa. Se oli olemassa vuosina 1781–1923. Sen hallinnollinen keskus oli Solikamskin kaupunki. Pinta-ala: 29 334,3 km2.

## Väestötiedot
Venäjän keisarikunnan vuoden 1897 väestönlaskennan aikaan kihlakunnan väkiluku oli 228 845. Näistä 70,5% puhui äidinkielenään venäjää, 28,4% komipermjakkia, 0,7% tataaria, 0,2% baškiiria ja 0,1% komia. 

## Viitteet

## Lähteet
Соликамск // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890–1907.
Farouk Hosny

**Farouk Hosny** (; s. 1938 Aleksandria) on egyptiläinen taidemaalari ja poliitikko. Hän toimi Egyptin kulttuuriministerinä vuosina 1987–2011.

Hosny valmistui Aleksandrian yliopistosta vuonna 1964 ja toimi sitten Al-Anfoushin kulttuuripalatsin johtajana. Suurimman osan 1970-luvusta hän työskenteli Pariisin Egyptiläisen kulttuurikeskuksen johtajana. Vuosina 1979–1987 hän oli Rooman egyptiläisen akatemian johtaja. Hosny on tehnyt abstraktia taidetta, jota on ollut esillä näyttelyissä Egyptissä, muissa arabimaissa, Euroopan eri maissa, Yhdysvalloissa ja Japanissa. Kairolaisen taidegallerian kuvauksen mukaan hänen ilmaisunsa kehittyi ekspressionisesta lähestymistavasta kohti omaperäistä minimalistista tyyliä.

Hosny on saanut urallaan monia palkintoja ja tunnustuksia, kuten Soka Gakkai -yliopiston kulttuuri- ja rauhanpalkinnon (1993).

## Lähteet
Hurumin kirkko

**Hurumin kirkko** () on Askerin kunnassa Akershusin läänissä Norjassa sijaitseva kivinen pitkäkirkko 1100-luvulta. Hurumin kirkossa on Huitfeldtin aatelissuvun hautakappeli.
## Kuvia

1980.07.16 Jørgensen-orgelet i Hurum kirke.jpg|Kirkkolaiva ja urut
Hurum kirke - Interiør.jpg|Kirkkosali

## Lähteet

## Aiheesta muualla
Jari Kupila

**Jari Kupila** (s. 1967 Haukipudas) on suomalainen urheilutoimittaja ja tietokirjailija, joka on *[[Liikunta & Tiede]]* ‑lehden päätoimittaja. Hän on työskennellyt vakituisesti urheilutoimittajana vuosina 1989–2019 muun muassa *[[Urheilulehti|Urheilulehdessä]]*.

Kupila on kirjoittanut ylioppilaaksi Haukiputaan lukiosta ja valmistunut filosofian maisteriksi Oulun yliopistosta. Kupila työskentelee äidinkielen ja kirjallisuuden opettajana Nissnikun koulussa Kirkkonummella, minkä lisäksi hän opettaa journalistiikkaa Haaga-Helia-ammattikorkeakoulun urheilutoimittajalinjalla. 

Vuonna 2017 Kupila valittiin Vuoden urheilutoimittajaksi. Kupilan teos *[[Kun mitalitoivot ampuivat toisiaan]]* valittiin Vuoden urheilukirjaksi 2023. Se käsittelee urheilun ja urheilijoiden osuutta Suomen sisällissodassa.

## Teokset
*
*
*
*

## Lähteet
ArianeGroup

**ArianeGroup** (aiemmin **Airbus Safran Launchers**) on  ilmailuun ja avaruuteen keskittyvä yritys Ranskassa. Se on yhteisyritys Airbusin ja Safranin välillä, joka perustettiin vuonna 2015 ja sen päämaja sijaitsee Issy-les-Moulineauxissa lähellä Pariisia. Yrityksen toiminnalla on kolme ydinaluetta: ilmailu, puolustus ja turvallisuus. Yhtenä yrityksen tunnetuimpana tuotteena lienee sen kehittämä Ariane-kantorakettien perhe. Tuoteperheen uusin jäsen, Ariane 6, on kaksivaiheinen kantoraketti, joka on aikaisemman sukupolven, yli 110 laukaisua tehneen Ariane 5 -kantoraketin seuraaja.

ArianeGroup on myös ranskalaisen sukellusveneestä laukaistavan M51-ydinohjuksen valmistaja.

## Tuotteet
### Kantoraketit
Yrityksen tytäryhtiö Arianespace tarjoaa satelliittilaukaisuja avaruuteen Ariane- ja Vega-kantoraketeilla. Vuonna 1980 perustettu Arianespace oli yksi ensimmäisistä yksityisistä toimijoista, jotka tarjosivat laukaisuja avaruuteen.  Laukaisut tapahtuvat Guayanan avatuuskeskuksesta Ranskan Guayanasta. ArianeGroup kehittää parhaillaan Ariane 6 -rakettia, jonka ensimmäinen laukaisu tapahtui heinäkuussa 2024. Lisäksi ArianeNext-raketin kehittäminen on aloitettu. Toisin kuin muut rakettiperheen raketit, se on uudelleenkäytettävissä.

### Ohjukset
ArianeGroup on M51-ohjuksen pääasiallinen valmistaja, joka on sukellusveneistä laukaistavaksi suunniteltu ballistinen ohjus. Ohjus on Ranskan laivaston käytössä. Vuonna 2019 ArianeGroup ilmoitti kehittävänsä V-Max-nimistä yliääniliituria Ranskan asevoimille, jonka ensimmäinen koelento tapahtui 26. kesäkuuta 2023. Se on ensimmäinen eurooppalainen yliääniase, joka on kehitetty Venäjän ulkopuolella.

### Rakettimoottorit
Yritys tarjoaa erilaisia rakettimoottoreita erilaisiin tarpeisiin. Moottorivalikoimaan kuuluu mallit:

*Vulcain
*HM7B
*Vinci
*Aestus
*Prometheus

## Lähteet
Yleisurheilun Suomen olympiakarsinnat 1932

**Yleisurheilun Suomen olympiakarsinnat 1932** järjestettiin maratonjuoksun osalta kahtena kisana jo kesällä 1931, 31. heinäkuuta Turussa ja 30. elokuuta Viipurissa. Kesällä 1932 järjestettiin vielä kolmannet karsinnat Viipurissa 26. kesäkuuta. Sen yhteydessä järjestettiin 3000 m estejuoksun ja kymmenottelun olympiakarsinnat Papulan kentällä. Muiden kenttälajien olympiakarsinnat järjestettiin Helsingissä Eläintarhan kentällä 18.–19. kesäkuuta.

Muutamissa lajeissa tarjottiin vielä jatkokarsintamahdollisuus. Moukarimies Ville Pörhölä ei ollut päässyt Eläintarhan karsintaan, joten hän osoitti yli 50 metrin kuntonsa Viipurin maratonkarsinnan yhteydessä 26.6.1932 heittämälä 50,22 m. Vastaavasti keihäsmies Eino Penttilä oli epäonnistunut Eläintarhan karsinnassa tuloksella 62,40. Hän sai kilpailla myös Viipurin maratonkisan yhteydessä heittäen yli 70 metriä. Niinpä Helsingin Eläintarhassa lopussa keskeyttänyt Harri Larva sai yrittää 1 500 metrillä uudelleen Turussa 27.6.1932, jossa onnistuikin saamaan hyväksyttävän ajan. Korkeushypyssä, kolmiloikassa, moukarinheitossa ja kiekonheitossa järjestettiin Eläintarhan kentällä 27.6.1932 myös jatkokarsinnat, joissa korkeushyppääjä Ilmari Reinikka onnistuikin mainiosti ylittäen 192 cm. Muissa lajeissa ei saavutettu olympiamatkaan oikeuttavia tuloksia.

## Mitalistit

### Maratonkarsinnat vuonna 1931

### Miesten karsinnan tulokset

### Maratonin, 3000 m estejuoksun ja kymmenottelun karsinnat

### Miesten jatkokarsinnat

Lopulliset yleisurheiluvalinnat tehtiin 17. heinäkuuta, ja sen mukaan joukkueeseen tuli yhteensä 23 miesyleisurheilijaa.

## Lähteet
Filtvetin majakka

**Filtvetin majakka** () on Askerin kunnassa Akershusin läänissä Norjassa sijaitseva majakka. Se perustettiin vuonna 1884, automatisoitiin 1964 ja jätettiin miehittämättömäksi 1985.
## Lähteet

## Aiheesta muualla
Wikipedian monumentti

**Wikipedian monumentti** () on Słubicessa Puolassa sijaitseva Wikipedian kunniaksi rakennettu monumentti. Se paljastettiin Frankfurt-aukiolla 22. lokakuuta 2014. Monumentin suunnitteli Słubicen Collegium Polonicumista valmistunut armenialainen Mihran Hakobjan.

Wikipedian monumentti sai Collegium Polonicumin johtaja Krzysztof Wojciechowskin ehdotuksesta rahoituksen Słubicen kaupungilta. Työn kustannukset olivat 11&nbsp;800 euroa. Wojciechowski piti veistosta soveliaana symbolina kaupungille, koska Collegium Polonicum on kansalliset rajat ylittävä instituutio. Monumentti on 2,5 metrin korkuinen ja esittää neljää hahmoa pitelemässä Wikipedian logoa.

## Lähteet
Tšetšelivkan piiri

**Tšetšelivkan piiri** (; aiemmin: ) on yksi Ukrainan Dnipron kahdeksasta hallinnollisesta alueesta (kaupunkipiiristä). Dnipron keskustan länsipuolella sijaitsevan kaupunkipiirin pinta-ala on 35,897 neliökilometriä. Tšetšelivkan piiri on perustettu vuonna 1933.

Tšetšelivkan piiri rajautuu lounaassa Dnipropetrovskin alueen Dnipron piirin muihin osiin. Luoteessa on Dnipron Novokodakin piiri, pohjoisessa eli Dneprin vastarannalla Amur-Nyžnodniprovskin piiri, koillisessa Keskustan piiri ja kaakossa Ševtšenkon piiri.

Piirin väestöarvio on 117&nbsp;984 (2008). Väestönlaskennoissa asukasmäärä olivat 131&nbsp;356 (VL 1989) ja 123&nbsp;022 (VL 2001).

Tšetšelivkan piirissä sijaitsevat muun muassa:
(kesken)

Шляховка.jpg|Pientaloja Tšetšelivkan piirissä.
Початок набережної біля Амурського мосту.jpg|Tšetšelivkan piirin pohjoisrajana toimii Dnepr.


## Lähteet

## Aiheesta muualla

* Tšetšelivkan piirin rajat Open Street Map -kartalla (OSM)  (openstreetmap.org)
Rahoveci

**Rahoveci** (, ) on kaupunki ja kunta Kosovossa. Se sijaitsee Kosovon länsiosassa Gjakovan piirissä. Vuoden 2011 väestönlaskennassa kunnassa asui 56&nbsp;208 asukasta. Rahoveci tunnetaan erityisesti viinitarhoistaan ja viineistään.

Vuoden 2011 väestönlaskennassa Rahovecin 56&nbsp;208 asukkaasta 55&nbsp;166 oli albaaneja, 404 aškaaleita, 299 egyptiläisiä, 134 serbejä, 84 romaneja, 10 bosniakkeja ja 2 turkkilaisia. 11 asukasta kuului muihin etnisiin ryhmiin ja 98 ei määritellyt etnisyyttään.

## Huomautukset

## Lähteet
Suverenismi

**Suverenismi** tarkoittaa kansallisvaltion ja sen suvereniteetin ja rajojen merkityksen korostamista sekä uusliberaalin globalismin uhan torjumista.

Euroopan unionissa suverenismi on tarkoittanut 2010-luvun lopulta alkaen pyrkimystä palauttaa EU:n politiikkoja jäsenmaihin eli siirtää kotimaata koskevia asioita maan omaan hallintaan. Suverenismiin kuuluu myös Euroopan unionin arvostelua sisältä käsin esimerkiksi EU:n insituutioiden ja eliitin legitimiteetin ja vastuuvelvollisuuden puutteesta. Suverenistit eivät kuitenkaan tavoittele kotimaansa eroa Euroopan unionista, eivätkä he ole euroskeptikkojen tapaan yleisesti EU-vastaisia.

Suverenismia on esiintynyt niin oikeistolaisissa kuin vasemmistolaisissakin kansallisimielisissä puolueissa ja liikkeissä. Euroopassa nimitystä on alkanut käyttää itsestään laitaoikeisto. Suurten eurooppalaisten oikeistopuolueiden johtajista suverenisteja ovat esimerkiksi Unkarin Viktor Orbán ja Ranskan Marine Le Pen sekä Italian Giorgia Meloni. He asettavat oman maansa kansallisen edun ensisijaiseen asemaan kansainvälisissä instituutioissa, kannattavat tiukkaa siirtolaispolitiikkaa sekä puolustavat perinteistä eurooppalaista ja kristillistä arvomaailmaa. Suverenistien kansallismielisyys on sisäänpäin katsovaa ja puolustuksellista, eikä siihen kuulu laajenemispyrkimyksiä.

Unkarissa Viktor Orbánin hallitus on laatinut 2020-luvulla lain kansallisen suvereniteetin puolustamisesta ja perustanut sen pohjalta itsemääräämisoikeuden puolustamisviraston. Virasto muun muassa tutkii järjestöjä, joiden epäillään ulkomaisen rahoituksen avulla vaikuttavan Unkarin vaalituloksiin tai äänestäjien tahtoon.

## Lähteet
Inklusiivisuus

**Inklusiivisuus** voi tarkoittaa seuraavia:
*Inkluusio (kasvatustiede), jokaisen oppilaan oikeus päästä oppimisvaikeuksista, sairaudesta tai vammasta huolimatta opetuksen piiriin tavallisissa koululuokissa
*Diversity, equity, inclusion, henkilöstöpolitiikassa monimuotoisuuteen ja erilaisilla rotu-, sukupuoli-, seksuaalisuusakseleilla tunnistettujen henkilöryhmien reiluun kohteluun liittyvä käsite.
Kuminauha

**Kuminauha** on kudottu tai punottu nauha, jossa loimilankojen joukossa on kumia tai muuta joustavaa materiaalia olevia lankoja. Kuminauhan yleisin käyttöpaikka on housujen ja hameiden vyötärönauhana.

## Lähteet
Groslée-Saint-Benoit

**Groslée-Saint-Benoit** on kunta itäisessä Ranskassa Ainin departementissa Auvergne-Rhône-Alpesin alueella. Se sijaitsee Rhônejoen varrella, noin 18 kilometriä Belleyn kaupungista lounaaseen.

Kunta perustettiin 1. tammikuuta 2016, jolloin kaksi kuntaa Groslée ja Saint-Benoît yhdistyivät.

Château de Varepe on 1300-luvulta peräisin oleva linnoitettu talo. Se lisättiin historiallisten monumenttien luetteloon vuonna 1985. Talo on nykyään viinitila, ja sillä on kolmen hehtaarin viinitarha.

Château de Groslée on rakennettu noin vuonna 1180, ja sen rakennutti Lyonin senesalkki Jacques de Groslée. 1700-luvun lopulla käytyyn Ranskan suureen vallankumoukseen saakka linnalla oli useita omistajia. Vallankumouksen jälkeen linna purettiin. Linnan rauniot lisättiin historiallisten monumenttien luetteloon vuonna 1992.

## Lähteet

## Aiheesta muualla
Əmirxan Yeniki

**Əmirxan Niğmətcan ulı Yeniki** (Yenikiyev, , ; 2. maaliskuuta 1909 Ufan kuvernementti – 16. helmikuuta 2000 Kazan) oli tataarien kirjailija ja runoilija, jolle myönnettiin Tatarstanin tasavallan kansallistaiteilijan palkinto. Yeniki työskenteli myös kääntäjänä, toimittaen muun muassa Gogolin, Ostrovskin ja Aitmatovin töitä tataarin kielellä.

## Teoksia

* *Ozın köy tıñlağanda* (Озын көй тыңлаганда, 1926)
* *Bala* (Бала, 1941)
* *Ana həm qız* (Ана һәм кыз, 1942)
* *Mək* *çəçəge* (Мәк чәчәге, 1944)
* *Ber genə səğətkə* (Бер генә сәгатькә, 1944)
* *Tawlarğa qarap* (Тауларга карап, 1948)
* *Kem cırladı* (Кем җырлады, 1956)
* *Yalğızlıq* (Ялгызлык, 1957)
* *Rəxmət, iptəşlər* (Рәхмәт, иптәшләр, 1952)
* *Saz* *çəçəge* (Саз чәчәге, 1955)
* *Yörək sere* (Йөрәк сере, 1957)
* *Rəşə* (Рәшә, 1962)
* *Tönge tamçılar* (Төнге тамчылар, 1964)
* *Əytelməgən wasıyət* (Әйтелмәгән васыять, 1965)
* *Wöcdan* (Вөҗдан, 1968)
* *Göləndəm tutaş xatirəse* (Гөләндәм туташ хатирәсе, 1977)
* *Xəterdəge töyennər* (Хәтердәге төеннәр, 1983)
* *Soñğı kitap* (Соңгы китап, 1986)
* *Qoyaş bayır aldınnan* (Кояш баер алдыннан, 1996) 

## Lähteet
Ate (Stray Kidsin albumi)

**Ate** on eteläkorealaisen Stray Kidsin yhdeksäs koreankielinen EP. Se julkaistiin JYP Entertainmentin ja Republic Recordsin kautta 19. heinäkuuta 2024. Albumi koostuu kahdeksasta kappaleesta, sisältäen singlen ”Chk Chk Boom”. Albumin tuottamisesta vastasi pääsääntöisesti yhtyeen sisäinen tuottajaryhmä 3Racha, mutta heidän lisäkseen tuottamiseen osallistuivat muun muassa tuottajat Versachoi, DallasK, Restart, Chae Kang-hae ja Space Primates.

Yhtye aloittaa albumin julkaisun myötä kolmannen maailmankiertueensa *Dominate World Tour* elokuussa 2024.

## Tausta
Alkuvuodesta 2024 yhtye latasi videon *Step Out 2024* videopalvelu YouTubeen, jossa ilmoitettiin yhtyen julkaisevan kaksi albumia vuonna 2024. *Star News* uutisoi toukokuun 9. päivä yhtyeen julkaisevan uuden albumin heinäkuussa. Yhtyeen levy-yhtiö JYP Entertainment vahvisti tiedon, mutta ei kommentoinut albumin tarkkaa julkaisupäivää.

Toukokuussa Bang Chan mainitsi *[[Billboard|Billboardin]]* ja *[[USA Today|USA Todayn]]* haastatteluissa, että tuleva albumi tulisi olemaan sellainen, mitä yhtye ei ole aiemmin kokeillut, sisältäen erinäisiä "haasteita" ja yhtyeen "ensimmäisiä", ollen kuitenkin uskollinen yhtyeen tavalle tehdä musiikkia. Kesäkuussa JYP ilmoitti albumin nimen olevan *Ate*. Albumista julkaistiin lyhyt "traileri", jossa yhtye avaa onnenkeksin, joka sisältää tekstin "your luck no longer lasts from now on". Trailerissa yhtye kokee epäonnisia sattumia, yrittäen samalla etsiä onnenkeksin, joka palauttaisi onnen takaisin. Albumin nimi *Ate* on viittaus yhtyeen jäsenten määrään, sillä se kuulostaa sanalta "eight" (suom. kahdeksan). *Ate* on myös sanaleikki verbistä "to eat" ja internet-slangi-ilmaisusta "nailed it". Yhtye aloitti albumin tekemisen lokakuussa 2023.

## Julkaisu
Albumi julkaistiin 19. heinäkuuta 2024, ja sen ennakkotilaukset alkoivat kuukausi ennen julkaisua. Albumista julkaistiin kuusi eri versiota. Singlen ”Chk Chk Boom” musiikkivideossa esiintyvät näyttelijät Hugh Jackman ja Ryan Reynolds.

Yhtye aloittaa kolmannen maailmankiertueensa *Dominate World Tour* elokuussa 2024.

## Kappaleet

; Huomioita

## Kaupallinen menestys
*Ate* myi Hanteon listan mukaan 1 654 332 kappaletta julkaisupäivänään, tehden siitä yhtyeen neljännen julkaisun, joka ylitti tämän rajapyykin. Koreassa albumi nousi Circle Chartin kärkeen, sillä se myi 2 654 572 kappaletta.

## Lähteet
Verge TS

**Verge TS** on suomalaisen Verge Motorcyclesin kehittämä sähkömoottoripyörä. Ensimmäisten pyörien toimittaminen asiakkaille lykkääntyi koronapandemian vuoksi, ja toimitukset sekä tilaukset pääsivät alkamaan loppuvuodesta 2022.

Yhdysvalloissa moottoripyörää myydään kolmea mallia: Verge TS, Verge TS Pro ja Verge TS Ultra, joissa on erikokoiset akut ja eri määrä vääntöä. Moottoripyörä käyttää tekniikkaa, jossa sähkömoottori on integroitu takahaarukan kanssa suureen keskiöön. Takavanne on hiilikuitua ja sisältää magneetit. Keskiön sähkömagneetit saavat renkaan pyörimään, ja tuottaa mallista riippuen 700&ndash;1200 newtonmetrin väännön sekä 80&ndash;150 kilowattia tehoa. Moottoripyörän ohjauksessa on säädettävä menetelmä, joka rajoittaa pyörän sutimista ja estää keulimista. Moottoripyörässä on myös akun lataus jarrutusenergialla. Edessä on Brembon levyjarrut ja takana on pyörään suunniteltu jarrujärjestelmä. Keskiosa moottoripyörästä on varattu akulle ja ratkaisu ei tarvitse voimansiirtoon vaihteistoa, ketjuja eikä rattaita. Takavanteessa on jäähdytysrivat sähkömoottorin ilmajäähdytystä varten.

Vergen tekninen johtaja Marko Lehtimäki on sanonut, että kun ensimmäiset sähkömoottoripyörät tulivat markkinoille ne kopioivat polttomoottorimallien rakenteen sijoittaen akun polttoainetankin paikalle, jonka myötä painopiste oli korkealla. Mallit myös säilyttivät moottorin ja vaihteiston sijoittamisen runkoon. Vergen tavoitteena oli parantaa ratkaisua ja neljän vuoden aikana kokeiltiin useita ratkaisuja. Vergen ratkaisussa moottoripyörästä tulee mekaanisesti yksinkertainen ja huollettavia osia ovat jarrupalat sekä renkaan kumi. Ratkaisussa ei tarvita myöskään nestettä jäähdytykseen.

Vuonna 2025 Verge TS Pro mallilla ajettiin lataamatta ajamisen maailmanennätys, jossa tulokseksi saatiin 311 kilometriä, jonka jälkeen akussa oli vielä seitsemän prosenttia varausta, mutta testi keskeytettiin, että tulos olisi varmasti luotetettava.

## Lähteet
Indonesia kesäolympialaisissa 2024

**[[Indonesia]]** osallistuu **[[Kesäolympialaiset 2024|Pariisin kesäolympialaisiin 2024]]**. Maa osallistuu 29 urheilijan voimin 12 lajiin.

## Joukkue

### Ammunta

Yksi indonesialainen ampuja saavutti kiintiöpaikan seuraaviin lajeihin.

### Jousiammunta

### Judo

### Kiipeily

### Lainelautailu

### Painonnosto

### Pyöräily

### Soutu
Indonesialaiset soutajat saivat yhden soutupaikan miesten yksikkökisaan vuoden 2024 Aasian ja Oseanian karsintakilpailun kautta.

### Sulkapallo

### Uinti

### Voimistelu

#### Telinevoimistelu
Ensimmäistä kertaa kesäolympialaisissa Indonesia sai kisoihin voimistelijan. Vammojen vuoksi Irfanaluthfi kilpaili vain eritasonojapuissa, ei kolmessa muussa lajissa (hyppy, puomi, permanto).

### Yleisurheilu

Indonesia sai Kansainväliseltä yleisurheiluliitolta universaalin kutsun ilmoittaa korkeimmalla sijalla rankingissa oleva miesurheilija tai naisurheilija joko 100 metrille, 800 metrille tai maratonille, koska sillä ei ollut rajan rikkoneita urheilijoita karsintajakson aikana. Indonesian kansallinen olympiakomitea ilmoitti 25. kesäkuuta 2024, että Tokion vuoden 2020 olympialaisissa kilpaillut Lalu Muhammad Zohri valittiin edustamaan Indonesiaa miesten 100 metrin juoksussa.

;Juoksu- ja kävelylajit

## Lähteet
Yhdyskuntarakenne

**Yhdyskuntarakenteella** tarkoitetaan sitä, miten erilaiset yhteiskunnalliset toiminnot ja maankäytön muodot, sijoittuvat ja ovat vuorovaikutuksessa. Laajemmin määriteltynä yhteiskuntarakenteella voidaan kattaa myös ihmisen käyttäytymisen ja sosiaaliset rakenteiden. Yhdyskunnilla voidaan tarkoittaa esimerkiksi työssäkäyntialueita tai taajamia. Ne eivät aina rakennu hallinnollisten rakenteiden, kuten kuntien rajojen mukaan, vaan rajat määritellään toiminnallisesti. Esimerkiksi Helsingin keskustaajama yltää aina kattaa lähes koko pääkaupunkiseudun. Yhteiskuntarakenteen tutkimus ei välttämättä ota kantaa, millainen yhteiskuntarakenteen tulisi olla. Tavoitteellista yhteiskuntarakenteen suunnittelua kutsutaan yhdyskuntasuunnitteluksi, jolla tarkoitetaan kehittämistyötä, jonka tavoitteena on suunnitella kestävällä ja tehokkaalla tavalla asumisen, liikkumisen sekä talouden palveluita ja rakenteita.  
## Yhdyskuntarakenteen vyöhykkeet
Yhdyskuntarakenteen tutkimuksessa hyödynnetään usein paikkatietomenetelmiä. Yksi keskeinen yhteiskuntarakenteen tutkimuksessa hyödynnetty menetelmän sovellus on yhdyskuntarakenteen jakaminen vyöhykkeisiin. Esimerkiksi liikenteen perusteella taajama voidaan jakaa esimerkiksi jalankulku-, pyöräily-, joukkoliikenne- ja autovyöhykkeisiin. Vyöhykemallin perusteella on mahdollista tutkia yhdyskuntarakennetta ja sen muutoksia. Liikenteen osalta mallilla on mahdollista myös arvioida päästöjen määrää ja kehitystä.  
## Lähteet
Sfanns, Aija, Marketta Kyttä ja Tiina Merikoski (toim.): *Kestävä yhdyskuntarakenne*. Yhdyskuntasuunnittelun tutkimus- ja koulutuskeskuksen julkaisuja. Teknillinen korkeakoulu 2008. Saatavilla verkosta.
## Viitteet

## Katso myös
*Aluetiede
*Yhdyskuntasuunnittelu
## Aiheesta muualla
*Paikkatietopalvelu Suimen yhdyskuntarakenteista
Syvännelosserokalat

**Syvännelosserokalat** (Aracanidae) on jäykkäleukakaloihin kuuluva heimo. Lajeja tavataan ndopasifisella merialueella. Heimon lajit on aiemmin luokiteltu kuuluviksi losserokaloihin.

## Lajit ja anatomia
Syvännelosserokaloihin kuuluu kuusi sukua ja 12 lajia. Suurimmat heimon lajeista voivat kasvaa noin 40 cm pitkiksi. Syvännelosserokalat ovat ruumiinrakenteeltaan kulmikkaita. Ruumista peittävät kuusikulmaiset ja paksut kilpisuomut. Eväruodot ovat haarautuneet ja vatsaeviä ei ole. Koiraat ovat usein naaraita värikkäämpiä, keltaisia, oransseja, punaisia tai ruskeita. Koirailla voi olla myös piikkejä. Syvännelosserokalat voivat erittää myrkyllistä limaa.

## Levinneisyys ja elintavat
Syvännelosserokaloja tavataan Intian valtameressä ja Tyynenmeren länsiosissa. Levinneisyysalue ulottuu Etelä-Afrikasta Havaijille ja lajit liikkuvat lähellä pohjaa jopa yli 200 metrin syvyydessä. Syvännelosserokalojen ravintoa ovat pienet äyriäiset ja muut selkärangattomat eläimet.

## Lähteet
Dmitri Kapnist

**Dmitri Pavlovitš Kapnist** (; 5. kesäkuuta 1879 Pultava – 6. heinäkuuta 1926 Pariisi) oli venäläinen juristi, virkamies ja poliitikko. Hän valmistui Pietarin yliopiston oikeustieteellisestä tiedekunnasta. Hän toimi Venäjän keisarikunnan valtakunnanduuman jäsenenä vuosina 1912–1917 valittuna Pultavan kuvernementista. Puoluekannaltaan hän oli oktobristi. Virka-arvoltaan hän oli nimineuvos. Lokakuun vallankumouksen jälkeen hän muutti Ranskaan. Hän oli kreivi.

## Lähteet

* Биография на Хроносе.
Sergei Velitško

**Sergei Vadimovitš Velitško** (; 30 joulukuuta 1871 Moskova – 1947) oli venäläinen aatelismies, upseeri, virkamies ja poliitikko. Hän omisti 340 desjatiinan (370 hehtaarin) suuruisen maatilan Pultavan kuvernementin Lubnyn kihlakunnassa. Kansallisuudeltaan hän oli venäläinen. Hän toimi Venäjän keisarikunnan valtakunnanduuman jäsenenä vuosina 1912–1917 valittuna Pultavan kuvernementista. Puoluekannaltaan hän oli oktobristi. Virka-arvoltaan hän oli kollegineuvos. Ensimmäisen maailmansodan aikana hän palveli Venäjän keisarillisessa armeijassa upseerina vuosina 1915–1917. Vuonna 1933 hän oli jonkin aikaa vangittuna epäiltynä juonittelusta neuvostovaltaa vastaan.

## Lähteet

* 4-й созыв Государственной думы: Художественный фототип. альбом с портретами и биографиями. — Санкт-Петербург: издание Н. Н. Ольшанскаго, 1913.
Goodwood Festival of Speed

**Goodwood Festival of Speed** ​​on vuosittainen moottoriurheilufestivaali, jossa on moderneja ja historiallisia moottoriurheiluajoneuvoja, jotka osallistuvat vuorinousuun ja muihin tapahtumiin. Se järjestetään Goodwood Housessa, West Sussexissa, Englannissa, yleensä kesäkuun lopussa tai heinäkuun alussa. Tapahtuman on tarkoitus välttää yhteentörmäys Formula 1 -kauden kanssa, jolloin fanit voivat nähdä F1-koneiden sekä moottoriurheiluhistorian autojen ja moottoripyörien nousevan mäelle.

Festivaalin alkuvuosina siihen osallistui kymmeniä tuhansia ihmisiä viikonloppuna. Vuodesta 2014 lähtien se houkutteli noin 100 000 väkijoukkoja jokaisena sen kolmena päivänä. Ennätysmäärä, 158 000 osallistujaa, osallistui vuonna 2003 ennen kuin ennakkolipulla tapahtuva pääsykäytäntö tuli voimaan; osallistujamäärä rajattiin myöhemmin 150 000:een.

Goodwood Festival of Speed ​​perustettiin vuonna 1993. Vuonna 2020 tapahtuma peruttiin ja järjestettiin myöhemmin lokakuussa Speedweek tapahtumana ilman katsojia, mutta suoratoistettiin verkossa ja näytettiin televisioissa.

## Lähteet

## Aiheesta muualla

* Kotisivut
Minna Haapasalo

**Minna Haapasalo** (s. 1976 Juankoski) on suomalainen kirjailija ja Turun taideakatemian lehtori. Koulutukseltaan hän on filosofian maisteri. 

## Ura

Haapasalo valmistui vuonna 2000 Turun ammattikorkeakoulusta Teatteri-ilmaisun ohjaajaksi. Kuusi vuotta myöhemmin hän valmistui Turun yliopistosta filosofian maisteriksi pääaineenaan kotimainen kirjallisuus. 

Haapasalo työskentelee Turun taideakatemian lehtorina.
 
Hänen esikoisromaaninsa *Tilkkuterapiaa* ilmestyi vuonna 2022. Kirja sijoittuu muun muassa kansalaisopiston tilkkutäkkikurssille, jossa päähenkilö käsittelee niin tuoretta eroaan kuin elämänarvojaankin. Idean kirjaansa Haapasalo sai valmistaessaan tilkkutäkkiä ja miettiessään käsillä tekemisen merkitystä ja vaikutusta ihmisten elämään. Hänen kolmiosaisen kirjasarjansa päähenkilö Riina muuttaa ajatteluaan ja rakentaa elämäänsä käsitöiden avulla. Sarjan toinen osa, vuonna 2023 ilmestynyt Kierrätyshäät, kyseenalaistaa kirkkohäät ja avioliittoinstituution. Riinasta ja hänen ystäväpiiristään kertova kirjasarja sijoittuu Turkuun.

## Teokset
* Tilkkuterapiaa, Karisto, 2022, 
* Kierrätyshäät, Karisto, 2023, 
* Lemmenlangat, Karisto, 2024, 
* Parioviunelmia, Karisto 2025, 

## Yksityiselämä
Haapasalo asuu Turussa ja harrastaa käsitöitä. Hänellä on myös luovuuteen keskittyvä blogi.

## Lähteet

## Aiheesta muualla
* Minna Haapasalon verkkosivut
Simon Lohet

**Simon Lohet** (myös *Simon Loxhay*; n. 1550 Liège – 1611 Stuttgart) oli belgialainen renessanssin ajan urkuri ja säveltäjä.

Lohet'n nuoruuden vaiheista ja koulutuksesta ei ole tietoa. Hänet nimitettiin hoviurkuriksi Württembergin herttuakunnan kapelliin Stuttgartiin 14. syyskuuta 1571. Lohet haudattiin Stuttgartissa 5. heinäkuuta 1611. Vuonna 1617 Johann Woltzin tabulatuurikirjassa julkaistiin kaksikymmentä Lohet'n uruille säveltämää fuugaa. Myös Lohet'n poika Ludwig Lohet oli muusikko.

## Lähteet

## Aiheesta muualla
* IMSLP: nuotteja
Nikolai Ivanovitš Arsenjev

**Nikolai Ivanovitš Arsenjev** (; 1760 Moskova – 8. helmikuuta 1830) oli venäläinen aatelismies ja virkamies. Hän toimi Kuurinmaan kuvernementin kuvernöörinä vuosina 1800–1808. Virka-arvoltaan hän oli todellinen valtioneuvos.

## Lähteet
Piero Manzoni

Kreivi **Piero Meroni Manzoni di Chiosca e Poggiolo** (13. heinäkuuta 1933 Soncino – 6. helmikuuta 1963 Milano) oli italialainen taiteilija, joka tuli tunnetuksi tekemästään shokkitaiteesta.

Manzoni oli pitkälti itseoppinut. Hän aloitti uransa tekemällä abstrakteja maalauksia. Petyttyään aikansa taiteelliseen elämään Manzoni allekirjoitti vuonna 1956 kaksi manifestia laajemman taiteellisen vapauden puolesta. Hän alkoi kyseenalaistaa perinteisiä taiteen tekemisen tapoja. Vuosina 1957–1963 Manzoni teki sarjan *Achrome*-teoksia, joissa hän käytti muun muassa puuvillaa, lasikuitua ja jäniksen nahkaa. Näillä teoksillaan hän reagoi Yves Kleinin yksiväristen sinisten maalausten näyttelyyn. Manzonin mahdollisesti provokatiivisin teos on *[[Taiteilijan paska]]*, jonka hän teki säilömällä purkkeihin ulostetta.

Manzoni kuoli 29-vuotiaana sydäninfarktiin studiollaan Milanossa. Hänen teoksiaan on muun muassa Tate Galleryn, Städelin (Frankfurt) ja Solomon R. Guggenheim -museon kokoelmissa. Manzonin teoksia on pidetty käsitetaidetta ennakoivina.

## Lähteet
Costa Mesa

**Costa Mesa** on kaupunki Kaliforniassa Yhdysvalloissa. Orangen piirikunnan länsiosassa sijaitseva Costa Mesa kuuluu Los Angelesin suuralueeseen. Costa Mesa sai kaupungin aseman 1953, jolloin sen väkiluku oli alle 20&nbsp;000. Vuonna 2023 väkiluku oli noin 108&nbsp;000.

## Maantiede
Costa Mesa sijaitsee Kalifornian eteläosassa noin 55 kilometriä Los Angelesista kaakkoon. Santa Ana -joki virtaa Costa Mesan länsirajaa myöten ja laskee Tyyneen valtamereen kaupungin lounaispuolella Newport Beachin alueella. Costa Mesa ja Newport Beach muodostavat Orangen piirikunnan "satama-alueen".

## Historia

Costa Mesan alkuperäisväestöä olivat shoshonit, jotka asuttivat Wanawna-nimistä kylää (Lupukngna) Santa Anan varrella. Sitten saapuivat espanjalaiset, jotka ottivat alueet haltuunsa ja jakoivat ne. Vuoden 1889 suurtulvan jälkeen maataloudesta tuli alueen pääelinkeino, Kalifornian auringon alla kasvatettiin muun muassa mansikoita ja omenoita. Samana vuonna perustettiin Orangen piirikunta erottamalla se Los Angelesin piirikunnasta. Nykyisen nimensä Costa Mesa sai 1920, sitä ennen se oli tunnettu noin puolitoista vuosikymmentä nimellä town of Harper. Sittemmin öljynporaus täydensi Costa Mesan elinkeinorakennetta ja 1950-luvulta alkaen nopeat maantieyhteydet kiihdyttivät väkiluvun kasvua. Paikkakunnalle kehittyi myös kevyttä teollisuutta ja siitä tuli yksi piirikuntansa kaupallisista ja teollisista keskuksista. Vuonna 1950 Costa Mesaan muutti Vanguard University of Southern California, joka oli perustettu Pasadenassa 1920 nimellä Southern California College.

## Talous ja liikenne
Costa Mesan talous on vahvasti palveluvaltainen, mutta kaupungissa toimii myös valmistavaa teollisuutta. Kaupungin pohjoisosassa sijaitsee kauppakeskus South Coast Plaza. Liikenteen valtaväyliä ovat California State Route 55 ja California State Route 73 sekä Interstate 405.

## Lähteet

## Aiheesta muualla
*Costa Mesa, Kalifornia, USA — Sunrise, Sunset, and Daylength
Carolina Falkholt

**Carolina Falkholt** (s. 1977 Göteborg) on ruotsalainen kuvataiteilija, joka aloitti uransa graffititaiteilijana pseudonyymillä Blue. Hän edustaa feminististä taidetta ja on saanut innoitusta muun muassa Carolee Schneemannin työstä. Hän on herättänyt toistuvasti kiivasta keskustelua ja kohuja sukupuolielimiä kuvaavilla teoksillaan.

Falkholt varttui Dals Långedissa. Hän meni steinerkouluun Tukholmaan ja aloitti siellä toimintansa graffitikulttuurissa. Hän otti käyttöönsä pseudonyymin Blue. Vuonna 1997 Falkholt muutti ystävänsä kanssa New Yorkiin. Hän palasi Ruotsiin syyskuun 11. päivän iskujen jälkeen ja perusti perheen. Vuonna 2007 hän teki Göteborgs konsthallin kanssa yhteistyötä näyttelyssä "Grafitta". Vuonna 2010 Falkholt sai Graffiti Mariestad -hankkeen tuloksena laajempaa näkyvyyttä ja teki veistoksen, josta tuli hänen ensimmäinen merkittävä julkinen taideteoksensa. Suosionsa myötä hän sai uusia tilauksia ja pääsi laajemmin pitämään näyttelyitä. Falkholt osallistui SVT:n ohjelmaan *Konstkuppen*.

Vuonna 2013 Falkholt teki seinän kattavan, naisen vartaloa esittävän maalauksen Rovaniemen Valtakadulle. Teos kuuluu Brandvägg-triptyykkiin, jonka muut osat Falkholt maalasi Luulajaan ja Severomorskiin. Hän on usein tehnyt yhteistyötä muun muassa muusikoiden kanssa.

Varsinkin vuoden 2013 jälkeen Falkholt on käyttänyt työssään aiheena usein emätintä. Hän käyttää tästä taidemuodosta nimitystä "fittkonst", joka hänen mukaansa on myös poliittinen kannanotto. Falkholt on profiloitunut voimakkaana patriarkaatin vastustajana ja kertonut pyrkivänsä emättimen taiteessa kuvaamisen normalisointiin. Syksyllä 2017 hän palasi New Yorkiin. Falkholtin Manhattanille maalaama siitintä kuvaava työ herätti vastustusta ja tuli nopeasti päällemaalatuksi. Samoin tehtiin hänen Tukholmaan maalaamalleen siittimen kuvalle. Molemmat työt olivat monien kerrosten kokoisia. Yksi suurimmista Falkholtiin liittyneistä kohuista syntyi hänen Nyköpingin lukion seinään tekemästään emätinmaalauksesta.

## Lähteet
Leena Rousti

**Leena Maria Rousti** (s. 15. toukokuuta 1963 Helsinki) on suomalainen vapaa näyttelijä ja laulaja. Hänen äänialansa on mezzosopraano. Rousti on näytellyt muun muassa Tampereen Teatterissa, Tampereen Työväen Teatterissa, Seinäjoen kaupunginteatterissa, Kokkolan kaupunginteatterissa, Tampereen Komediateatterissa ja Turun Linnareatterissa. Sekä vieraillut useissa teattereissa ja kesäteattereissa.

## Ura
Leena Rousti syntyi oopperalaulaja Eero Roustin ja lipunmyyjä Inga Fransmanin perheeseen. Hän toimi avustajana Suomen Kansallisoopperassa jo 1970-luvulla sekä 1982–1989. Vuosina 1979–1982 hän oli avustajana myös Helsingin Kaupunginteatterissa ja 1982–1990 Suomen Kansallisteatterissa. Vuosina 1990–1995 Rousti näytteli Tampereen Teatterissa. Vuosina 2011–2014 hän oli kiinnitettynä Seinäjoen kaupunginteatteriin ja 2015–2017 Kokkolan kaupunginteatteriin.

Roustin näyttämötehtäviä ovat muun muassa Inez, Nicole ja Simone näytelmässä *Leipurin kaunis vaimo*, musikaalin *[[Evita (musikaali)|Evita]]* nimiosa sekä sisar Margarete ja abbedissa musikaalissa *[[Sound of Music (musikaali)|Sound of Music]],* Florence Foster Jenkinsin roolin näytelmässä Suurenmoista. Kinky Boots musikaalissa hän teki Trishin roolin Tampereen Työväen Teatterissa. Nine musikaalissa Rousti oli mukana Teatteri Imatralla. Näytelmässä *Taivaan tulet* Rousti teki Leena Junnin ja Röhkön roolit Pyynikin kesäteatterissa 2016. 2025 syksyllä Rousti nähdään Tampereen  Komediateatterin näytelmässä Pokka Pitää Hyacint Bucketin roolissa. Aikaisemmissa esityksissä syksystä 2023-2025 kevääseen Rousti esitti Hyacinthin sisarta Daisya. 

Vuonna 1990 Rousti esiintyi Jouko Suikkarin rikoselokuvassa *[[Rundi (elokuva)|Rundi]]*.

## Lähteet
*
*

### Viitteet

## Aiheesta muualla
*Yle.fi: Freelancenäyttelijä Leena Rousti sai unelmaroolin, ja sitten koronarajoitukset veivät esitykset alta
Lhuis

**Lhuis** on kunta itäisessä Ranskassa Ainin departementissa Auvergne-Rhône-Alpesin alueella. Se sijaitsee Rhônejoen varrella, noin 23 kilometriä Belleyn kaupungista länteen.

Kunnan keskusta sijaitsee noin 400 metrin korkeudessa.
Keskustassa oleva Marian taivaaseenottamisen kirkko (*Église de l'Assomption*) on peräsisin 1100-luvulta. Se lisättiin historiallisten monumenttien luetteloon vuonna 1930.

## Lähteet

## Aiheesta muualla
Juli Arsenjev

**Juli Konstantinovitš Arsenjev** (; 1818 Pietari – 1873 Tula) oli venäläinen aatelismies ja virkamies. Hän toimi vuosina 1861–1862 Smolenskin kuvernementin, vuosina 1862–1870 Aunuksen kuvernementin ja vuosina 1870–1873 Tulan kuvernementin kuvernöörinä. Vuonna 1868 hän saavutti salaneuvoksen virka-arvon. Hänellä oli myös kamarijunkkarin arvonimi.

## Lähteet
RCS (täsmennyssivu)

**RCS** voi tarkoittaa seuraavia:
* Revision Control System, versionhallintajärjestelmä
* Rich Communication Services, tekstiviestin korvaajaksi pyrkivä tietoliikenneprotokolla
* Rochesterin lentokentän (Kent, Englanti) IATA-koodi
* Radio Computing Services, yhdysvaltalainen ohjelmistoyritys
* Reaction Control System, työntövoiman ohjausjärjestelmä avaruussukkulassa
Jean Delville

**Jean Delville** (1867 Leuven – 19. tammikuuta 1953 Bryssel) oli belgialainen taidemaalari, okkultisti ja teosofi, joka edusti eurooppalaisen symbolismin esoteerista suuntausta. Hän myös kirjoitti runoutta ja poleemisia tekstejä hengellisistä aiheista.

Delville opiskeli vuoteen 1889 saakka Brysselin kuninkaallisessa taideakatemiassa. Hän alkoi pitää ammattimaisesti näyttelyitä 20-vuotiaana. Varhaisimmissa teoksissaan Delville kuvasi muun muassa maisemia ja köyhälistön oloja. Hän etääntyi naturalistista juuristaan tutustuttuaan symbolismiin Pariisissa 1880-luvun puolessavälissä. Delville tapasi omaperäisen katolisen okkultisti Joséphin Péladanin vuonna 1887 tai 1888. Vuosina 1892–1895 hän piti näyttelyitä Péladanin Salon de la Rose + Croix'ssa. Varhaisia okkultistisia vaikutteita Delville omaksui lisäksi Éliphas Lévin ja Alexandre Saint-Yves d'Alveydren opeista. Vuonna 1895 hän voitti Belgian Prix de Romen ja lähti Italiaan. Siellä Delville maalasi teoksensa *L'école de Platon*, joka oli näytteillä ensimmäisen kerran Brysselissä vuonna 1898. Sittemmin teos on otettu Orsayn taidemuseoon. Delville irtautui Pariisista lähdettyään Péladanin vaikutuspiiristä ja alkoi pitää omia näyttelyitään Belgiassa. Hän yhdisteli hengellisissä kirjoituksissaan vaikutteita Édouard Schuralta ja teosofisen liikkeen ajattelijoilta, joihin kuuluivat Helena Blavatsky ja Annie Besant. Delville oli myöhemmin Belgian teosofisen seuran sihteeri. Hän kutsui ajatteluaan idealismiksi ja oli tuottelias hengellinen kirjoittaja, mutta ei juuri puhunut taiteestaan.

Delville näki taiteen tehtävänä hengellisen todellisuuden heijastamisen. Hänen tunnetuimpiin töihinsä kuuluu *Mysteriosa* (1892), joka on sävyltään salaperäinen meedion muotokuva. Teoksella on lisänimi "Rouva Stuart Merrillin muotokuva". Delvillen pojan Olivierin isästään kirjoittaman elämäkerran mukaan maalauksessa esiintyy symbolistisen runoilija Stuart Merrillin belgialainen vaimo. Delvillen mukaan hengellistä valaistumista estävä tekijä oli rahan, vallan ja seksuaalisen mielihyvän tavoittelu. Tätä uskomusta heijastaa hänen teoksensa *Les trésors de Satan* (1895). Sekä *Mysteriosa* että *Les trésors de Satan* otettiin myöhemmin Belgian kuninkaallisiin taidemuseoihin. Apoteoosia kuvaava maalaus *L'Homme-Dieu* on tehty aikana, jona Delvillen mielenkiinto teosofiaa kohtaan kasvoi.

Delville opetti Brysselin kuninkaallisessa taideakatemiassa ja Glasgow School of Artissa. Hän oli naimisissa ja hänellä oli kuusi lasta. Taidekriitikko Paul Caso tapasi Delvillen vuonna 1951 tämän kotona ja kuvaili hänen jääneen tuossa vaiheessa taidemaailmassa täysin yksin. Mahdollista on, että Delvillen kirjoitusten jyrkkä ja poleeminen sävy etäännytti muita hänestä. Kiinnostus Delvillen taidetta kohtaan elpyi myöhemmin muun muassa Lontoossa 1968 ja Pariisissa 1972 pidettyjen näyttelyjen myötä. Sittemmin hänen teoksiaan on usein sisällytetty symbolismia esitteleviin näyttelyihin. Niitä on otettu myös Kansainvälisen Teosofisen Seuran päämajaan Intian Adyariin.

## Lähteet
Leo Gardemeister

**Leo Gardemeister** (s. 9. lokakuuta 2000) on suomalainen pesäpalloilija. Gardemeister edustaa Superpesiksessä pelaavia Imatran Pallo-Veikkoja. Hänen kasvattajaseuransa on Kouvolan Pallonlyöjät. 

Gardemeisterilla on sopimus Imatran Pallo-Veikkojen kanssa kausista 2024 ja 2025 sekä optio kaudesta 2026. Hän pelaa etenijäjokerina. Gardemeister on pelannut 18 Superpesiksen runkosarjan ottelua. Näissä otteluissa hän on lyönyt yhden kunnarin, tuonut kymmenen juoksua ja kerännyt 66 kärkilyöntipistettä. Tilastot päivitetty 10. heinäkuuta 2024.

Gardemeister työskentelee tutkimusapulaisena LUT-Yliopiston Renewable Electricity Generation and Storage-laboratoriossa.

## Lähteet
Gardemeister

**Gardemeister** on muun muassa seuraavien suomalaisten henkilöiden sukunimi:

* Anssi Gardemeister (1939–2018), säveltäjä, sovittaja, sanoittaja ja musiikinopettaja
* Leena Gardemeister (s. 1968), suurlähettiläs
* Leo Gardemeister (s. 2000), pesäpalloilija
* Toni Gardemeister (s. 1975), ralliautoilija
Vikøyri

**Vikøyri** on taajama Vikin kunnassa Vestlandin läänissä Norjassa ja kuntansa hallinnollinen keskus. Taajaman pinta-ala on 1,4 neliökilometriä ja asukasluku 1&nbsp;212 vuonna 2024. Vikøyrissä on muun muassa Tinen meijeri, joka valmistaa gamalost-juustoa.
## Kuvia

Hove steinkyrkje.jpg|Hoven kirkko
Hopperstad stave church 02.jpg|Hopperstadin sauvakirkko

## Lähteet

## Aiheesta muualla
Hoven kirkko

**Hoven kirkko** () on Vikin kunnassa Vestlandin läänissä Norjassa sijaitseva kivinen pitkäkirkko 1100-luvulta. Arkkitehti Peter Andreas Blixin johdolla ränsistynyt ja purku-uhan alla ollut keskiaikainen kirkko kunnostettiin 1800-luvun lopulla.
## Lähteet

## Aiheesta muualla
Hopperstadin sauvakirkko

**Hopperstadin sauvakirkko** () on Vikin kunnassa Vestlandin läänissä Norjassa sijaitseva sauvakirkko 1100-luvulta.
## Lähteet

## Aiheesta muualla
Anders Nummedal

**Anders Johnsen Nummedal** (27. tammikuuta 1867 Vik – 6. maaliskuuta 1944 Oslo) oli norjalainen arkeologi. Hän erikoistui Norjan kivikauden aikaiseen kulttuuriin ja löysi ensimmäiset merkit Fosnan ja Komsan kulttuureista.
## Lähteet

## Aiheesta muualla
Juan Botasso

**Juan Botasso** (23. lokakuuta 1908 Quilmes, Buenos Airesin maakunta, Argentiina – 5. lokakuuta 1950) oli argentiinalainen jalkapallomaalivahti. Hän oli pituudeltaan 169-senttimetrinen.

Botasso edusti urallaan Argentino de Quilmesia, Racing Clubia ja Quilmesia. Hän pelasi Argentiinan maajoukkueessa yhteensä 9 ottelua ja voitti Copa Américan kaudella 1928–1929. Hän kuului Argentiinan kokoonpanoon vuoden 1930 maailmanmestaruuskilpailuissa.

## Lähteet
Sverre Riisnæs

**Sverre Parelius Riisnæs** (6. marraskuuta 1897 Vik – 21. kesäkuuta 1988 Oslo) oli norjalainen juristi ja äärioikeistolaisen Nasjonal Samling -puolueen poliitikko, joka toimi saksalaismiehityksen aikaisen Vidkun Quislingin johtaman nukkehallituksen oikeusministerinä. Hänen johdollaan Norjan juutalaisia karkotettiin Natsi-Saksaan ja oikeusjärjestelmä mukautettiin natsien toiveiden mukaiseksi. Sodan jälkeen Riisnæs haastettiin oikeuteen, mutta psyykkisen sairauden vuoksi häntä ei tuomittu rangaistukseen.
## Lähteet

## Aiheesta muualla
Roberto Cherro

**Roberto Cherro** (23. helmikuuta 1907 Barracas, Buenos Aires, Argentiina 11. lokakuuta 1965) oli argentiinalainen jalkapalloilija, pelipaikaltaan keskushyökkääjä.

Cherro edusti urallaan Ferron ja Sportivo Barracasin lisäksi Boca Juniorsia vuodet 1926–1938. Hän voitti jälkimmäisen kanssa viidesti Argentiinan Primera Divisiónin vuosina 1926, 1930, 1931, 1934 ja 1935. Hänet valittiin liigan parhaaksi maalintekijäksi neljästi kausina 1925–1926, 1927–1928, 1929–1930 ja 1936–1937.

Cherro pelasi Argentiinan maajoukkueessa yhteensä 17 ottelua ja teki niissä 12 maalia. Hän voitti joukkueen kanssa Copa Américan kaudella 1928–1929 ja kuului joukkueen kokoonpanoon sekä vuoden 1930 maailmanmestaruuskilpailuissa että kesäolympialaisissa 1928. Vuoden 1928 olympialaisista hän sai hopeaa.

## Lähteet
Kotiutuskilpailu

**Kotiutuskilpailu** on menetelmä, jota käytetään pesäpallo-ottelun ratkaisemiseen tilanteessa, jossa molemmat joukkueet ovat voittaneet yhden jakson tai molemmat jaksot ovat päättyneet tasan ja supervuoropari on päättynyt tasan tai sitä ei ole pelattu. Hutunkeiton voittanut joukkue valitsee, aloittaako se kotiutuskilpailun ja mahdollisen sitä edeltävän supervuoroparin sisä- vai ulkovuorolla.

Joukkueilla on kotiutuskilpailun ensimmäisellä kierroksella käytettävissään viisi lyöjä-etenijäparia, joissa kukin lyöjä voi yrittää valmiina kolmospesällä olevan etenijän kotiuttamista enintään kolmella lyönnillä. Seuraava pari siirtyy vuoroon välittömästi etenijän päästyä lopulliseen ratkaisuun ja pallon palauduttua kotipesään. Lyöjä saa yrittää kotiutuskilpailussa kunniajuoksua, mutta ei voi edetä harhaheitolla kotipesään.

Mikäli molemmat joukkueet ovat tehneet viidellä parilla yhtä monta juoksua, jatketaan kotiutuskilpailua kolmen parin kierroksilla ratkaisuun saakka.

Kaudesta 2024 lähtien Superpesiksen, Ykköspesiksen ja nuorten Superpesiksen runkosarjaotteluissa ei ole pelattu supervuoroparia, vaan tasatilanteessa on siirrytty suoraan kotiutuskilpailuun.

## Lähteet
Alberto Chividini

**Alberto Chividini** (23. helmikuuta 1907 San Miguel de Tucumán, Tucumánin maakunta, Argentiina – 31. lokakuuta 1961) oli argentiinalainen jalkapalloilija, pelipaikaltaan puolustaja.

Chividini edusti urallaan muun muassa Central Nortea ja San Lorenzoa. Hän debytoi Argentiinan maajoukkueessa heinäkuussa 1930 ja pelasi joukkueessa yhteensä 3 ottelua. Hän voitti Copa Américan kaudella 1928–1929 ja kuului joukkueen kokoonpanoon vuoden 1930 maailmanmestaruuskilpailuissa.

## Lähteet
José Della Torre

**José Della Torre** (23. maaliskuuta 1906 San Isidro, Suur-Buenos Aires, Argentiina – 31. heinäkuuta 1979) oli argentiinalainen jalkapalloilija, pelipaikaltaan oikea laitapuolustaja.

Della Torre edusti urallaan Racing Clubia, Americaa, Ferroa ja Atlantaa. Hän pelasi Argentiinan maajoukkueessa yhteensä 5 ottelua, joista kaikki vuoden 1930 maailmanmestaruuskilpailuissa.

## Lähteet
Austin Osman Spare

**Austin Osman Spare** (30. joulukuuta 1886 Lontoo – 15. toukokuuta 1956 Lontoo) oli brittiläinen piirtäjä, taidemaalari ja okkultisti. Hän yhdisti okkultistisia ja muinaisia mytologisia aiheita teoksiinsa, jotka laati art nouveaun ja symbolismin estetiikan pohjalta. Hän uskoi taiteen kumpuavan alitajunnassa olevasta "latentista tiedosta".

Spare opiskeli Royal College of Artissa. Hän sai vuosina 1904–1912 menestystä groteskeilla piirroksillaan. Spare teki kokeiluja automatismin parissa jo ennen surrealisteja. Häntä onkin kuvailtu "protosurrealistiksi". Spare julkaisi myös kirjoituksiaan ja toimitti kahta lehteä. Vuonna 1919 Spare erosi vaimostaan, näyttelijä Eily Shaw'sta. Ensimmäisen maailmansodan jälkeen hänen suosionsa lisäksi hiipui. Spare eli 1920-luvulla eristäytynyttä elämää, mutta jatkoi taiteen tekemistä. Hän teki muun muassa satyyrimaisia kuvia kasvoista. Spare hyödynsi anamorfoosia ja teki kuvia itsestään naisena, Jeesuksena ja Adolf Hitlerinä. Osa hänen teoksistaan oli niin eroottisia, ettei niitä laillisesti ollut mahdollista asettaa näytteille hänen elämänsä aikana. Sparen tyylivalikoima oli hyvin laaja ja ulottui huolellisesti pastelliväreillä tehdyistä muotokuvista kalligrafiaan. Brittilehdistössä hän palasi lyhyesti julkisuuteen sankarin maineessa, koska hän oli kieltäytynyt tekemästä muotokuvaa, jota Hitler oli pyytänyt häneltä ilmeisesti Saksan suurlähetystön henkilökunnan kautta.

Spare sai vaikutteita teosofiasta ja spiritualismista. Hän kuului lyhyesti Aleister Crowleyn hengellisiin piireihin. Spare sai uutta suosiota 1930-luvun lopussa ja piti taas näyttelyitä elämänsä loppupuolella. Hänen tuotantoonsa kuuluu yli 3&nbsp;000 teosta. Aikansa taidepiirien ulkopuolella vaikuttanut Spare kuitenkin pysyi pitkään lähinnä kulttihahmona. 1960-luvulla Mario Amaya kuvaili Sparea postuumisti "Britannian ensimmäiseksi poptaiteilijaksi". Led Zeppelinistä tunnettu muusikko Jimmy Page keräsi Sparen taiteen kokoelman. Kenneth Grant käsitteli Sparea kirjoituksissaan mytologisoidusti lapsuusaikana initioituna synkkänä velhona.

Sparen teoksia on muun muassa Metropolitan Museum of Artissa, Victoria and Albert Museumissa ja Princeton University Art Museumissa.

## Lähteet
Ángel Bossio

**Ángel Bossio** (5. toukokuuta 1905 – 31. elokuuta 1978) oli argentiinalainen jalkapallomaalivahti. Hän oli pituudeltaan 178-senttimetrinen.

Bossio edusti urallaan Atlético Talleresia ja River Platea. Hän pelasi Argentiinan maajoukkueessa yhteensä 21 ottelua ja voitti Copa Américan kausilla 1926–1927 ja 1928–1929. Hän kuului joukkueen kokoonpanoon kesäolympialaisissa 1928 ja vuoden 1930 maailmanmestaruuskilpailuissa. Vuoden 1928 olympialaisista hän sai hopeaa.

## Lähteet
Juan Evaristo

**Juan Evaristo** (20. kesäkuuta 1902 Buenos Aires, Argentiina – 8. toukokuuta 1978) oli argentiinalainen jalkapalloilija, pelipaikaltaan puolustava keskikenttäpelaaja.

Evaristo edusti 15 vuotta kestäneellä urallaan Colegialesia, Huracánia, Boca Juniorsia, Independientea, Argentinos Juniorsia ja Sportivo Barracasia. Hän voitti Boca Juniorsin kanssa Argentiinan Primera Divisiónin vuonna 1931.

Evaristo edusti Argentiinan maajoukkuetta vuoden 1930 maailmanmestaruuskilpailuissa ja kesäolympialaisissa 1928. Vuoden 1928 olympialaisista hän sai hopeaa.

## Lähteet